|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. március 18 - ai rendes**

**ülésére**

|  |  |
| --- | --- |
| **Tárgy:** | Javaslat a 23. számú felnőtt háziorvosi körzet feladatellátásával kapcsolatos döntések meghozatalára |

**Készítette:**

Szegény Ákos

irodavezető-helyettes

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata és a **MarosváriMed Egészségügyi Szolgáltató Betéti Társaság** (székhely: 1112 Budapest, Vadon u. 10. I./4., cégjegyzékszám: 01-06-768602, adóazonosító szám: 22148975-1-43, bankszámlaszám: 11702036-29903586, képviseli: **Dr. Marosvári Márta ügyvezető**), (a továbbiakban: Felek) között 2005. július 01. napjától hatályos feladat ellátási szerződés (továbbiakban: Szerződés) jött létre a Budapest Főváros VII. kerület Erzsébetváros Képviselő-testületének az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet 1. mellékletében meghatározott 23. számú felnőtt háziorvosi körzet - az alapellátás körébe tartozó feladatok - területi ellátási kötelezettséggel történő teljes körű ellátására.

A körzetben személyes ellátásra kötelezett Dr. Marosvári Márta 2024. február 22. napján e-mailben kérelmet nyújtott be, melyben kérte, a Szerződés közös megegyezéssel történő megszüntetését hat hónapos felmondási idővel. A kérelem alapján a szerződés 2024. augusztus 31. napjával szűnne meg.

A szerződés 6.2 pontja értelmében:

*„6.2. Szerződő Felek kijelentik, hogy a jelen szerződés megszüntethető:*

1. ***közös megegyezéssel****;*
2. *mindkét fél részéről írásban közölt felmondás útján, 6 (hat) havi felmondási idővel;*
3. *Megbízó részéről írásban közölt azonnali hatályú felmondással, amennyiben a Szolgáltató vagy a személyes ellátásra kötelezett orvos ellen szakmai, etikai vagy büntetőjogi eljárás során jogerős elmarasztaló döntés született.”*

Az Ellátási szerződés 2024. augusztus 31. napjával történő megszűnését követően az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Kormányrendelet (továbbiakban: Kormányrendelet) 13/A. § (1) bekezdése értelmében dr. Marosvári Mártának még további hat hónap áll rendelkezésére praxisjoga értékesítésére.

*„13/A. § (1) A praxisjog elidegenítésére a feladat-ellátási szerződés megszűnését követő 6 hónap alatt van lehetőség.”*

A praxisjog a felmondási idő alatt is elidegeníthető. Ha a felmondási idő alatt dr. Marosvári Mártának a praxisjogát értékesíteni nem tudja, úgy a felmondási idő lejártát követően a praxis betöltetlen körzetnek minősül a fent hivatkozott jogszabály szerinti hat hónapig és a körzet ellátásáról Önkormányzatunknak kell gondoskodnia.

A praxis tartósan betöltetlenné válik a praxisjog elidegenítésére nyitva álló határidő leteltével és ezen időponttól Önkormányzatunk dönthet a praxis térítésmentesen átadásáról, ha van az ellátásra alkalmas jelölt.

Budapest Főváros VII. kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendeletének 1. melléklete tartalmazza a Művelődési, Kulturális és Szociális Bizottságra átruházott feladat és hatásköröket, melynek 7. pontja szerint: *„Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a háziorvosi, házi gyermekorvosi ellátás és a fogorvosi alapellátás körébe tartozó döntések meghozatalával kapcsolatos mindazon hatáskörét, melyet jogszabály nem utal a Képviselő-testület kizárólagos hatáskörébe, a Művelődési, Kulturális és Szociális Bizottság hatáskörébe utalja.”* A hatáskört a Képviselő-testület a 338/2015. (VI.24.) határozatával ruházta át a Bizottságra.

Kérem a tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLATOK**

**1.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2024. (III. 18.) határozata Budapest Főváros VII. kerület Erzsébetváros Önkormányzata és a MarosváriMed Egészségügyi Szolgáltató Betéti Társaság között fennálló egészségügyi ellátási és használati szerződés közös megegyezéssel történő megszüntetéséhez**

1. Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy:

1. **Dr. Marosvári Márta** ügyvezető által 2024. február 22. napján megküldött kérelemben foglaltakat elfogadja és **hozzájárul** Budapest Főváros VII. kerület Erzsébetváros Önkormányzata és a **MarosváriMed Egészségügyi Szolgáltató Betéti Társaság** (székhely: 1112 Budapest, Vadon u. 10. I./4., cégjegyzékszám: 01-06-768602, adóazonosító szám: 22148975-1-43, bankszámlaszám: 11702036-29903586, képviseli: **Dr. Marosvári Márta ügyvezető**) között fennálló egészségügyi ellátási és használati szerződés közös megegyezéssel, 2024. augusztus 31. napjával történő megszüntetéséhez.

2. felkéri a Polgármestert az egészségügyi feladat-ellátási és használati szerződést megszüntető szerződés aláírására.

**Felelős**: Niedermüller Péter polgármester

**Határidő**: 2024. április 30.

**2.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2024. (III. 18.) határozata a 23. számú felnőtt háziorvosi körzet helyettesítéssel történő ellátásáról**

1. Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy:

1. felkéri a Bischitz Johanna Integrált Humán Szolgáltató Központot, hogy Budapest Főváros VII. kerület Erzsébetváros Önkormányzata Képviselő-testületének 19/2013 (IV.30.) önkormányzati rendelete 1. mellékletében meghatározott 23. számú területi ellátási kötelezettséggel működő, felnőtt háziorvosi körzethez tartozó betegek ellátásáról 2024. szeptember 01. napját követően gondoskodjon.

2. Felkéri az Intézmény vezetőjét, a körzet ellátásához szükséges intézkedések megtételére.

**Felelős**: Farkas Tünde igazgató

**Határidő**: 2024. augusztus 31.

Budapest, 2024. március 05.

**Gyuris Gabriella**

irodavezető

Előterjesztés mellékletei:

* 1.sz. melléklet - Dr. Marosvári Márta ügyvezető kérelme
* 2.sz. melléklet - Marosvári Med Eü. Szolg. Bt. - Egészségügyi ellátási és használati szerződés