|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella Humánszolgáltató Iroda vezetője** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2024. március 18 - ai rendes**

**ülésére**

|  |  |
| --- | --- |
| **Tárgy:** | Javaslat a Bischitz Johanna Integrált Humán Szolgáltató Központ ellátási egysége szakmai programjának módosítására |

**Készítette:**

Farkas Tünde

igazgató

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata kötelező feladatellátásként a fenntartásában működő Bischitz Johanna Integrált Humán Szolgáltató Központ *(továbbiakban: Humán Szolgáltató)* által biztosítja a szociális igazgatásról és szociális ellátásokról szóló 1993. évi III. törvény (továbbiakban: Szt.) 57. § (2) bekezdésében meghatározottápolást gondozást nyújtó intézményi ellátást és átmeneti elhelyezést nyújtó intézményi ellátást.

A bentlakásos idős otthoni ellátás két telephelyen kerül biztosításra:

* a Dózsa György úti Idősek Bentlakásos Otthonában,
* a Peterdy utcai Idősek Bentlakásos Otthonában.

A bentlakásos otthonok szakmai programjainak felülvizsgálata megtörtént, amelynek eredményeként módosítási javaslatok kerültek kialakításra, figyelembe véve az intézmények sajátosságát, egyediségét.

A Döntéselőkészítő Tanács javaslata alapján a Dózsa György úti Idősek Bentlakásos Otthona szakmai programja 58. oldal 7. pontjában és a Peterdy utcai Idősek Bentlakásos Otthona szakmai programja 64. oldalának 7. pontjában az alábbi mondat szerepel:

„Amennyiben lehetséges, nyilatkozatképesség esetén az ellátott beleegyezését kell kérni, tiszteletben tartva a tájékoztatáshoz való jogát.”

A Humán Szolgáltató igazgatójának tájékoztatása szerint a szakmai programokat mindkét telephely Érdekképviseleti Fóruma előzetesen véleményezte.

A szakmai programok kiegészítésre kerültek két melléklettel:

* Testi épséget megóvó intézkedések protokollja,
* Korlátozó intézkedések protokollja.

A Képviselő-testület 336/2018. (XI.14.) számú határozata értelmében a szakmai program módosításáról átruházott hatáskörben a Művelődési, Kulturális és Szociális Bizottság jogosult döntést hozni.

**Kérem a Tisztelt Bizottságot az előterjesztés megtárgyalására és a határozati javaslatok elfogadására.**

**HATÁROZATI JAVASLATOK**

**I.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2024. (III.18.) határozata a Bischitz Johanna Integrált Humán Szolgáltató Központ Dózsa György úti Idősek Bentlakásos Otthona szakmai programjának módosításáról**

1. Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy
2. 1. a határozati javaslat melléklete szerinti tartalommal elfogadja a Bischitz Johanna Integrált Humán Szolgáltató Központ által működtetett Dózsa György úti Idősek Bentlakásos Otthona módosított szakmai programját.

2. felkéri a polgármestert, hogy a döntésről a Bischitz Johanna Integrált Humán Szolgáltató Központ igazgatóját értesítse.

1. Felelős: Niedermüller Péter polgármester
2. Határidő: 2024. március 18.

**2.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2024. (III.18.) határozata a Bischitz Johanna Integrált Humán Szolgáltató Központ Peterdy utcai Idősek Bentlakásos Otthona szakmai programjának módosításáról**

1. Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy
2. 1. a határozati javaslat melléklete szerinti tartalommal elfogadja a Bischitz Johanna Integrált Humán Szolgáltató Központ által működtetett Peterdy utcai Idősek Bentlakásos Otthona módosított szakmai programját.

2. felkéri a polgármestert, hogy a döntésről a Bischitz Johanna Integrált Humán Szolgáltató Központ igazgatóját értesítse.

1. Felelős: Niedermüller Péter polgármester
2. Határidő: 2024. március 18.

Budapest, 2024. március 8.

Gyuris Gabriella

Humánszolgáltató Iroda vezetője

Előterjesztés mellékletei:

1. Bischitz Johanna Integrált Humán Szolgáltató Központ igazgatójának javaslata
2. Döntéselőkészítő Tanács 2024. március 11. napján tartott ülésének jegyzőkönyve

Határozati javaslat mellékletei:

1. határozati javaslat melléklete: Dózsa György úti Idősek Bentlakásos Otthona módosított szakmai programja
2. határozati javaslat melléklete: Peterdy utcai Idősek Bentlakásos Otthona módosított szakmai programja